CELEX: 32007R1380
Language: hu
Date: 2007-11-26 00:00:00
Title: A Bizottság 1380/2007/EK rendelete ( 2007. november 26.) az endo-1,4-béta-xilanáz (Natugrain Wheat TS) takarmány-adalékanyagként való engedélyezéséről EGT-vonatkozású szöveg

27.11.2007   
            
            
               HU
            
            
               Az Európai Unió Hivatalos Lapja
            
            
               L 309/21
            
         
      A BIZOTTSÁG 1380/2007/EK RENDELETE
   
   (2007. november 26.)
   az endo-1,4-béta-xilanáz (Natugrain Wheat TS) takarmány-adalékanyagként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek kibocsátásának feltételeiről és a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban az e rendelet mellékletében szereplő készítmény engedélyezésére vonatkozóan kérelmet nyújtottak be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó Aspergillus niger (CBS 109.713) által termelt endo-1,4-béta-xilanáz enzimet tartalmazó készítmény (Natugrain Wheat TS) takarmány-adalékanyagaként való új, hízópulykák esetében történő alkalmazásának engedélyezésére vonatkozik.
            
         
               (4)
            
            
               Az Aspergillus niger (CBS 109.713) által termelt endo-1,4-béta-xilanáz enzimet tartalmazó készítmény használatát a takarmányokban lévő egyes adalékanyagok végleges és ideiglenes engedélyezéséről és egyes, már engedélyezett takarmány-adalékanyagok új alkalmazásainak ideiglenes engedélyezéséről szóló, 2005. szeptember 8-i 1458/2005/EK bizottsági rendelet (2) hízócsirkék esetében ideiglenesen engedélyezte.
            
         
               (5)
            
            
               A hízópulykáknál történő engedélyezés iránti kérelem alátámasztására új adatokat nyújtottak be. Az Európai Élelmiszer-biztonsági Hatóság (a továbbiakban: a hatóság) 2007. április 18-i véleményében (3) arra a következtetésre jutott, hogy az Aspergillus niger (CBS 109.713) által termelt endo-1,4-béta-xilanáz enzimet tartalmazó készítmény (Natugrain Wheat TS) nincs káros hatással sem az emberi vagy állati egészségre, sem a környezetre. A hatóság megállapította továbbá, hogy a készítmény használata nem jár egyéb olyan kockázattal, amely az 1831/2003/EK rendelet 5. cikkének (2) bekezdése értelmében kizárná az engedélyezését. Az említett vélemény szerint a készítmény használata nincs káros hatással erre az állatfajra. Úgy véli, hogy a forgalomba hozatalt követően nincs szükség különleges nyomonkövetési eljárásra. A vélemény hitelesíti az 1831/2003/EK rendelettel létrehozott közösségi referencialaboratórium által benyújtott, a takarmány-adalékanyag analitikai módszeréről szóló jelentést is.
            
         
               (6)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően engedélyezni kell a szóban forgó készítmény használatát az e rendelet mellékletében meghatározottak szerint.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és az „emészthetőségfokozók” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 26-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 233., 2005.9.9., 3. o.
   
      (3)  A takarmányozási célra felhasznált adalékanyagokkal és termékekkel vagy anyagokkal foglalkozó tudományos testületnek a hízópulykáknál takarmány-adalékanyagaként használt Natugrain Wheat TS (endo-1,4-béta-xilanáz) enzimkészítmény biztonságosságról és hatásosságáról szóló véleménye, az 1831/2003/EK rendelettel összhangban. (Opinion of the Scientific Panel on Additives and Products or Substances used in Animal Feed on the safety and efficacy of the enzymatic preparation of Natugrain Wheat TS (endo-1,4-beta-xylanase), as a feed additive for turkeys for fattening, in accordance with Regulation (EC) No 1831/2003.) Elfogadva: 2007. október 18-án. The EFSA Journal (2007) 474., 1–11. o.
   
      MELLÉKLET
      
                  Adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (kereskedelmi elnevezés)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedélyezési időszak vége
               
            
                  12 %-os nedvességtartalmú teljes értékű takarmány aktivitásegysége/kg
               
            
                  Az állattenyésztésben alkalmazott adalékanyagok kategóriája. Funkcionális csoport: emészthetőség-fokozók.
               
            
                  4d62
               
               
                  BASF Aktiengesellschaft
               
               
                  Endo-1,4-béta-xilanáz
                  EC 3.2.1.8
                  (Natugrain Wheat TS)
               
               
                  
                               
                           
                           
                              
                                 Az adalékanyag összetétele
                              
                              Az Aspergillus niger (CBS 109.713) által termelt endo-1,4-béta-xilanáz készítmény, amelynek minimális aktivitása:
                              Szilárd formában: 5 600 TXU (1)/g
                              Folyékony formában: 5 600 TXU/ml
                           
                        
                               
                           
                           
                              
                                 A hatóanyag jellemzése
                              
                              Az Aspergillus niger (CBS 109.713) által termelt endo-1,4-béta-xilanáz készítmény
                           
                        
                               
                           
                           
                              
                                 Analitikai módszerek
                                  (2)
                              
                              Viszkozitásmérő módszer, amely az endo-1,4-béta-xilanáz és a xilán-tartalmú anyag (búza arabinoxilán) 3,5 pH-nál és 55 °C-on történő reakciója során bekövetkező viszkozitásnövekedésén alapul.
                           
                        
               
                  Hízópulyka
               
               
                  —
               
               
                  560 TXU
               
               
                  —
               
               
                  Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                  Ajánlott adagolás a teljes takarmányra nézve kilogrammonként:
                  Hízópulykák esetében: 560-840 TXU
                  Nem keményítőalapú poliszacharidokban (főként béta-glükánokban és arabinoxilánokban) gazdag, pl. több mint 40 %-os búzatartalmú összetett takarmányban való alkalmazásra.
               
               
                  2017. december 17.
               
            
         (1)  1 TXU az az enzimmennyiség, amely percenként 5 mikromol redukálócukrot (xilóz-ekvivalenst) szabadít fel búza arabinoxilánból 3,5 pH-nál és 55 °C-on.
      
         (2)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives